蘇韻姿遭《東張》築人牆阻出鏡 訪問串嘴回應不續約一事
蘇韻姿遭《東張》築人牆阻出鏡
訪問「串嘴」回應不續約一事
雖然無緣接受TVB的訪問,但接受其他媒體訪問的蘇韻姿就大談不與TVB續約一事。蘇韻姿表示回復自由身後依然正在適應中,暫時未打算簽其他經理人公司。當被問到為何選擇離巢,蘇韻姿就表示經過在無綫8年的時間,想到外面看看自己的可能性,當被問到是否續約條件「太辣」時,蘇韻姿只笑指自己並唔食辣,拒絕透漏其他合約內容。
蘇韻姿發長文宣布離巢:接受新嘅挑戰啦
蘇韻姿日前(9日)正式宣布離巢表示要跳出舒適圈,並曬出8年前參選港姐時照片:
依家係時候要跳出自己嘅舒適圈,接受新嘅挑戰啦。
不經不覺嚟咗香港八年,我已經成長咗好多,學到好多嘢。喺呢一度遇到好多錫我嘅人,實在係好幸運。
首先要多謝珍姐,喺我一個人嚟到香港嘅時候,俾機會我演熊心如,令到我喺香港都可以有一個家。亦都令到多左人認識我、有不同嘅工作,學到好多中文。多謝您咁多年嘅教導栽培。我會好好緊記你教我嘅一切。
多謝樂小姐,由選美到入行,一路都好照顧住我,教我點樣做好一個藝人。仲有Management嘅同事,多謝你哋一直嘅照顧及幫忙,我會加倍努力!
多謝志偉哥! 你嘅指導,加上鼓勵,令到我發現自己可以有好多可能性。我會keep 住你俾我嘅正能量。
多謝監製祥哥!喺拍攝愛回家呢幾年嘅鼓勵、你對拍戲嘅熱情、創作力,有直啟發我,真係好榮幸能夠同你合作!
多謝監製佳導,俾個好好嘅機會我參與黑色月光,令到我見識多咗,學咗好多嘢,非常期待套劇播出!
仲有好多謝俾機會我嘅綜藝監製們,我知道自己嘅經驗少,所以感激你哋信任,俾我去嘗試不同嘅工作!
多謝熊家人,冇家人喺香港嘅我,感恩有你哋就有家嘅感覺。
最後要多謝關心同錫我嘅台前幕後朋友仔!等緊埋位,或者收工嘅時候都會同大家一齊傾偈。我會記住一齊渡過過嘅美好時光!🥰
相信喺未來大家一定能夠再遇到,亦都想藉呢個機會衷心祝福所有朋友,能夠在自己嘅舞台上發光發亮。
蘇韻姿「回家無望」TVB官網被除名
近日有消息指蘇韻姿已經離開了TVB。原因是她在TVB的官方網站上已經找不到她的資料,而她的IG帳號上也刪除了所有與TVB經理人的聯絡資訊。這些跡象似乎在暗示著她與TVB的關係已經劃上句號。
蘇韻姿曾暗示離巢疑雲
蘇韻姿在去年8月終於逐步解凍,出現在《濠玩夏水禮》等綜藝節目中,並參與了《非份之罪》、《黑色月光》等劇集的拍攝。在去年11月出席《非份之罪》開機儀式時,她坦言已經有一段時間沒有拍戲了,當被問及是否解凍時,她表示自己知道自己有不足之處,並希望能夠好好把握這次機會,至於問到想不想重返《愛·回家》?蘇韻姿亦開門見山指非常想念大家,亦講到專注目前工作,其他事就只好順其自然。
將來還有什麼演唱會值得留意?
有不少歌手宣布舉辦演唱會,小編為你整合了2023香港演唱會+搶飛攻略一覽,包含各演唱會優先購票日期、公開售票日期、門票價錢、座位表等,想搶飛粉絲必定要留意!